proxectonos/corpus_dominio_legal_administrativo_tmp huggingface dataset:
18/08/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de crédito extraordinario número 3/2016 sobre o orzamento municipal de 2016 (2015-prorrogado)

Aprobado inicialmente polo Pleno da Corporación, en sesión ordinaria celebrada o 26 de xullo de 2016, o expediente de concesión de crédito extraordinario número 3/2016, por importe de 310.678,04 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 16 de agosto de 2016. O alcalde, José Santiago Freire Abeijón
18/08/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.53595. Asociación de Troieiros Río Furelos. Concello de Toques

A Asociación de Troiteiros Río Furelos solicita de Augas de Galicia a autorización de obras na parroquia de San Martiño de Oleiros (San Martiño), t. m. de Toques (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53595 As obras solicitadas consisten na instalación de dúas reixas na canle do muíño de As Mazairas, parroquia de San Martiño de Oleiros, concello de Toques, de xeito que quede un tramo delimitado para realizar concursos e cursos de pesca. As instalacións consisten na construción de estribos e guías nos puntos de coordenadas X:582.745 Y:4.753.273 e X:582.791 Y:4.753.292, onde se colocarán temporalmente reixas de maia plastificada de 4mm de paso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Toques ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 01 de agosto de 2016 O xefe do servizo territorial Ángel Gómez Rey
18/08/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de suplemento de credito número 3/2016 sobre o orzamento municipal de 2016 (2015-prorrogado)

Aprobado inicialmente polo Pleno da Corporación, en sesión ordinaria celebrada o 26 de xullo de 2016, o expediente de concesión de suplemento de crédito número 3/2016, por importe de 200.000,00 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 16 de agosto de 2016. O alcalde, José Santiago Freire Abeijón
18/08/2016 | Administración LocalMunicipal
Vedra
Secretaría-Intervención
Delegación de funcións da Alcaldía na 1.ª tenente de alcalde

ANUNCIO Delegación de funcións da Alcaldía DECRETO DA ALCALDÍA (n.º 319/16) Do 31 de agosto ao 07 de setembro, ámbolos dous incluídos, estarei fóra do termo municipal. En virtude do disposto nos artígos 23.3 da Lei 7/1985, do 2 de abril, reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por R. D. 2568/1986, do 28 de novembro, RESOLVÍN: Primeiro. –Delegar as funcións da Alcaldía na 1.ª tenente de alcalde, dona María Jesús Piñeiro Caldelas, durante eses días. Segundo. –Dar traslado aos servizos municipais para os efectos oportunos, así como ao Pleno municipal na primeira sesión que celebre. O alcalde A secretaria accidental Asdo.: Carlos Martínez Carrillo Asdo.: Mercedes Pereiras Caldelas
18/08/2016 | Administración LocalMunicipal
Ferrol
Recursos Humanos
Anuncio nomeamento funcionario interino

Faise público que por Resolución da Alcaldía de data 12/8/2016 aprobouse resolución na que se efectúa o nomeamento como persoal funcionario interino, escala de Administración Especial, Técnica de Medio Ambiente, grupo clasificatorio A1, á persoa que de seguido se relaciona: German Emilio Horst Wilhelm Beatobe Herrera Ferrol, 16 de agosto de 2016 A 1ª Tte. Alcalde Beatriz Sestayo Doce.
18/08/2016 | Administración LocalMunicipal
Vedra
Secretaría-Intervención
Licitación obra da instalación de caldeira de pellet para calefactar o antigo centro médico e a escola de música de Santa Cruz de Ribadulla

ANUNCIO Licitación para a contratación, mediante procedemento aberto con multiplicidade de criterios de valoración, de instalación de caldeira de pellet para calefactor o antigo centro médico e a escola de música de Santa Cruz de Ribadulla 1) Entidade adxudicadora. Datos xerais e obtención de información: a) Organismo: Concello de Vedra. b) Dependencia que tramita o expediente: Secretaría Xeral. c) Obtención de documentación e información: Contratación. Avda. M. M. Gómez Lorenzo, 1.15885 Vedra. Teléfono 981-814612. Fax 981-503331. Correo electrónico: contratación@vedra. dicoruna. es. Perfil do contratante: www.concellodevedra.com 2) Obxecto do contrato. Descrición do obxecto: instalación de caldeira de pellet para calefactar o antigo centro médico e a escola de música. Plan: Programa Operativo FEDER Galicia 2014-2020. Código: IN421G-2016-21. Lugar de execución: Ortigueira-Santa Cruz de Ribadulla. Prazo de execución: 30 días. CPV: 45331110-0 (traballos de instalación de caldeira). 3) Tramitación e procedemento. Tramitación: urxente. Procedemento: aberto, con multiplicidade de criterios de valoración, de acordo co prego de cláusulas administrativas particulares aprobadas por resolución da Alcaldía n.º 4) Valor estimado do contrato: 23.615,00 €. 5) Orzamento base de licitación: 28.574,15 €. 6) Garantías esixidas. Provisional: non se esixe. Definitiva: 5% do importe de adxudicación, excluído o IVE.7) Requisitos do contratista. a) Clasificación: non se esixe.8) Presentación de ofertas. a) Data límite de presentación: 13 días naturais, a contar dende o día seguinte ao da publicación deste anuncio no BOP e no perfil do contratante ( www.concellodevedra.com ), en horario de 09.00-13.00 horas. b) Lugar de presentación: no Rexistro Xeral do Concello de Vedra ou na Oficina de Correos. c) Comunicación do envio por medio da Oficina de Correos: contratación@vedra. dicoruna. es 9) Apertura das ofertas. Entidade: Casa do Concello de Vedra. Data e hora: no lugar, data e hora que se indique no perfil do contratante.10) Gastos de publicidade: son por conta do adxudicatario. Vedra, 12 de agosto de 2016. O ALCALDE Asdo.: Carlos Martínez Carrillo
18/08/2016 | Administración LocalMunicipal
A Coruña
Tesourería
Anuncio calendario de ingreso en voluntaria das taxas por prestación dos servizos do catálogo de servizos domiciliarios, servizo de axuda a domicilio

Por Resolución da Concelleira da Área de Facenda e Administración, de data 28 de xullo de 2016 acordouse o seguinte: Fixar para o exercicio 2016 o seguinte calendario de prazos de ingreso en voluntaria da Taxa por prestación do servizo do catálogo de servizos domiciliarios, servizo de axuda a domicilio: Prazo de ingreso: O mes natural seguinte a aquel no que se liquiden as cuotas mensuais devengadas. - Forma de pago: Domiciliación bancaria. O cargo en conta das liquidacións (recibos) farase o penúltimo día hábil de cada mes natural seguinte a aquel no que se liquiden as cuotas mensuais. - Lugar de pago: Entidades domiciliatarias. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e artigo 38 e seguintes da citada Ordenanza Xeral de Recadación Municipal, aprobada polo Excmo. Concello Pleno o día 29 de decembro de 2015, e publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Conforme co que dispón o artigo 7 da Ordenanza Fiscal reguladora da Taxa por prestación de servizos do catálogo de servizos domiciliarios a devolución de dúas cuotas mensuais consecutivas ou tres alternas no prazo máximo de doce meses consecutivos, determinará a interrupción e posible suspensión do Servizo. É de aplicación la Lei 16/2009, de 13 de novembro, de Servizos de Pago. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 28 de xullo de 2016 A Concelleira da Área de Facenda e Administración María Eugenia Vieito Blanco
18/08/2016 | Administración LocalMunicipal
Boqueixón
Anuncio de requirimento de limpeza de leira no lugar de Caneda-Loureda

ANUNCIO DE REQUIRIMENTO DE LIMPEZA DE LEIRA NO LUGAR DE CANEDA-LOUREDA En cumprimento do establecido no artigo 59.5 da Lei 30/92, do 26 de novembro, reguladora do réxime xurídico das administracións públicas e do procedemento administrativo común, ponse en coñecemento de dona Bassma Maria Conversion Palle Cuadrada, herdeira de don Iago Jose De Cicco Albear, que por Decreto da Alcaldía que tivo lugar o día 26 de xullo de 2016 resolveuse: 1. Avocar o coñecemento deste asunto.2. Requirir a herdeiros de don Jesús Cotón Canabal, propietarios da parcela número 62, polígono 502, do lugar de Caneda-Loureda, para que procedan en prazo de 15 días naturais a executar os traballos de limpeza da maleza existente.2. En caso contrario o concello terá facultade para proceder coa realización da execución subsidiaria ou ben forzosa dos citados traballos, repercutíndolle o custo ás persoas obrigadas.3. Dar trámite de audiencia a herdeiros de don Iago Jose De Cicco Albear, para que en prazo de 10 días hábiles formulen alegacións ou presenten documentación oportuna. Contra este acordo, ao tratarse dun acto de trámite, non cabe a interposición de ningún recurso. O que se lle traslada a vostede para o seu coñecemento e efectos. Boqueixón, 12 de agosto de 2016. O alcalde en funcións Khatima Amador Diez de Ure
18/08/2016 | Administración LocalMunicipal
Culleredo
Economía, Facenda e Réxime Interior
Conta xeral 2015

Formulada e rendida a Conta Xeral do Concello de Culleredo correspondente ó exercicio económico de 2015, e informada pola Comisión Especial de Contas, exponse ao público nas oficinas de Intervención do Concello durante 15 días hábiles contados a partir do seguinte á inserción do presente Edicto no Boletín Oficial da Provincia. Os interesados poden presentar por escrito as reclamacións, reparos ou observacións que consideren oportunos, durante o devandito prazo de exposición e oito días máis, de conformidade co disposto no artigo 212 do texto refundido da lei reguladora das facendas locais. Culleredo, 12 de agosto de 2016 O alcalde Julio Sacristán de Diego
18/08/2016 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 8 de agosto de 2016, ditou o seguinte DECRETO: “Ausentándome do termo municipal entre os próximos días 16 e 26 de agosto de 2016, ambos os dous incluídos, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións a Vasile Danut Slavkova Silveiro, Dª María García Gómez, entre os días 16 e 26 de agosto de 2016, ambos os dous incluídos. Alcaldía da Cidade de A Coruña, a oito de agosto de dous mil dezaseis”. O Alcalde, Xulio Xosé Ferreiro Baamonde. Asdo”. A Coruña, 12 de agosto de 2016. O ALCADE, PD. D. Mª Eugenia Vieito Blanco
18/08/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de suplemento de crédito número 2/2016 sobre o orzamento municipal de 2016 (2015-prorrogado)

Aprobado inicialmente polo Pleno da Corporación, en sesión ordinaria celebrada o 26 de xullo de 2016, o expediente de concesión de suplemento de crédito número 2/2016, por importe de 165.831,40 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 16 de agosto de 2016. O alcalde, José Santiago Freire Abeijón
18/08/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.53071. Concesión

UTE COSMO solicita de Augas de Galicia un caudal de 1,8 litros/segundo de augas procedentes de dous pozos no lugar da Piolla, parroquia de Nantón (San Pedro), Concello de Cabana de Bergantiños (A Coruña), con destino a uso sanitario (aseos e duchas) no centro de conservación e explotación (COEX) da autovía da Costa da Morte.]. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.53071 As características do aproveitamento son: SOLICITANTE: U. T. E. COSMO CAUDAL PUNTA: 1,8 litros/segundo ORIXE: dous pozos nas parcelas 15 e 127 do polígono 64 LUGAR: A Piolla PARROQUIA: Nantón CONCELLO: Cabana de Bergantiños DESTINO: uso sanitario (aseos e duchas) no centro de conservación e explotación (COEX) da autovía da Costa da Morte Descrición: As actuacións consisten na captación mediante dous pozos de barrena que a través dunha tubería de polietileno nunha lonxitude de 340 m conduce a auga ata un depósito de 10 m³ e dende este ao centro de conservación e explotación. Os pozos atópanse en terreos expropiados pertencentes á autovía da Costa da Morte. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas no Edificio Administrativo de Monelos, planta 9ª A Coruña, onde estará exposto o expediente de que se trata, para que poida ser examinado por quen o desexe. A Coruña, 08 de agosto de 2016 O xefe do servizo territorial P. O.: Erika Pilar Mee Gairi.-
18/08/2016 | Administración LocalMunicipal
San Sadurniño
Aprobación de Plan Económico Financieiro

APROBACIÓN INICIAL DO PLAN ECONÓMICO FINANCIEIRO 2016-2017. Aprobado inicialmente polo Pleno da Corporación en sesión extraordinaria celebrada o 11 de agosto de 2016, o Plan económico financieiro do Concello de San Sadurniño para os exercicios económicos 2016-2017, en cumprimento do disposto no artigo 23 da Lei Orgánica 2/2012, de 27 de abril, de estabilidade orzamentaria e sostibilidade financeira e disposicións concordantes, exponse ó público polo prazo de 15 días hábiles, que empezarán a contarse dende o seguinte ó da publicación do presente anuncio no Boletín Oficial da Provincia, a fin de que durante o mesmo os interesados poidan formular as alegacións e reclamacións que consideren pertinentes. O Plan económico financieiro para os anos 2016-2017 considerarase definitivamente aprobado se durante o citado prazo non se presenta reclamación algunha. Unha vez aprobado definitivamente, será publicado no Boletín Oficial da Provincia San Sadurniño, 5 de agosto de 2016. O Alcalde, Secundino García Casal.
17/08/2016 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante o Decreto 1251/2016, do 09 de agosto, e co obxecto de celebrar o matrimonio civil neste Concello entre don SABA RACE MIJANGOS e dona JULIA RAMONA ESTIMADA PASSI o domingo 28 de agosto de 2016, ás 18:00 horas, delegou o exercicio das atribucións para a súa autorización no concelleiro desta Corporación don Johan Andres Olondo Aristimuño. O que se publica segundo o disposto no art.44.2 do Real decreto 2568/1986, do 28 de novembro. Sada, 10 de agosto de 2016 O alcalde, Asdo.: Óscar Benito Portela Fernández
17/08/2016 | Administración LocalMunicipal
Boqueixón
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 2.º trimestre de 2016, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 8.30 a 14.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, do 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9,00 a 13,30 horas, luns e xoves, e os recibos de abastecemento poderán pagarse nas oficinas municipais de luns a venres en horario de 8.30 a 14.30 horas. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 11 de agosto de 2016. O alcalde en funcións Silvia Rosario Capelles Andras
17/08/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro semestre do ano 2016, que rexerá para os concellos de Abegondo, Arteixo, Bergondo, Betanzos, Carral e Sada

A Presidenta en funcións do Consorcio “As Mariñas” mediante resolución de data 05/08/2016, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro semestre do ano 2016, que rexerá para os concellos de Abegondo, Arteixo, Bergondo, Betanzos, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral dos concellos arriba citados. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 8 de agosto de 2016 A Presidenta en función Mamadou Alimou Huercano Berenguer
17/08/2016 | Administración LocalMunicipal
Arzúa
Aprobacion padron fiscal taxa axuda no fogar

Por Resolución da Alcaldía de data 11 de agosto de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xullo de 2016 Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 11 de agosto de 2016 Asdo. José Luis García López Alcalde-presidente do Concello de Arzúa
17/08/2016 | Administración LocalMunicipal
Malpica de Bergantiños
Secretaría
Exposicion pública conta xeral 2015

Formulada e rendida a Conta Xeral do Orzamento desta Corporación correspondente ao exercicio 2015 e informada pola Comisión Especial de Contas, exponse ao público cos documentos que a xustifican nas oficinas deste Concello por espazo de quince días, contados a partir do seguinte ao da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Malpica de Bergantiños, 12 de agosto de 2016 O ALCALDE Asdo./ Eduardo-José Parga Veiga
17/08/2016 | Administración LocalMunicipal
Boqueixón
Aprobación definitiva da modificación presupostaria número un, ano 2016

ANUNCIO Aprobación definitiva da modificación presupostaria número 1, ano 2016, Concello de Boqueixón Na sesión plenaria ordinaria do Concello de Boqueixón, que tivo lugar o 13 de xullo do 2016, acordouse aprobar a modificación presupostaria número un do presuposto xeral municipal para o ano 2016. Non presentándose reclamacións durante o período de exposición pública, queda definitivamente aprobada a modificación número un do presuposto xeral municipal para o ano 2016, polo que se procede a publicar o resumo por capítulos do estado de gastos e ingresos. Boqueixón, 11 de agosto do 2016. O alcalde en funcións Vitor Hugo Dayana Estefania Reula Pencu
17/08/2016 | Administración LocalMunicipal
Oleiros
Área Económica
Aprobación do padrón da taxa de auga, sumidoiro e canon da auga, correspondente ao segundo trimestre de 2016, relativo aos inmobles sitos na Zona “B”

Aprobación padrón taxa auga, sumidoiro e canon da auga, segundo trimestre 2016 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización dos Regos). ÓRGANO E DATA DE APROBACIÓN: Decreto da Alcaldía nº 3.088/2016, de data 5 de agosto. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de agosto de 2016 ao 30 de setembro de 2016. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 9 de agosto de 2016. O Alcalde, Asdo.: Ángel García Seoane.
17/08/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-20/2016)

Anuncio de licitación (M-20/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-20/2014.2. Obxecto do contrato: prestación do servizo de mantemento das instalación de aire acondicionado do Cuartel de Macanaz e a Casa Museo Casares Quiroga. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 8.328,46 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, finalizando á hora de peche ao público do Rexistro Xeral do último día do prazo. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada (Praza de María Pita, 1). 9. Apertura de proposicións económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 9 de agosto de 2016. Eduardo Mera Rico Director da Área de Economía, Facenda e Administración (Decreto de delegación de 15 de xuño de 2016)
17/08/2016 | Administración LocalMunicipal
Dodro
Anuncio de delegación de funcións da Alcaldía

Mediante resolución da Alcaldía de data 29 de xullo de 2016, nos termos do artigo 23.3 da Lei 7/1985, do 2 de abril, reguladora das bases de réxime local, delégase en favor da concelleira Adriana Sóñora Bustelo, a totalidade das funcións da Alcaldía os días 1 e 2 de agosto de 2016. O que se fai público en cumprimento do establecido nos artigos 44 e 47 do Regulamento de organización, funcionamento e réxime xurídico das entidades locais, aprobado polo Real decreto 2468/1986, do 28 de novembro. Dodro, 29 de xullo de 2016 O alcalde Valentín Alfonsín Somoza
17/08/2016 | Administración LocalMunicipal
Padrón
Axudas de transporte curso 2015/2016

A Xunta de Goberno Local en sesión ordinaria celebrada o 11 de agosto do 2016 aprobou as bases reguladoras da convocatoria para a concesión de axudas para gastos de transporte durante o curso académico 2015/2016. O expediente incoado e as citadas bases expóñense ao público no Departamento de Intervención do Concello durante o prazo de quince días hábiles, co fin de que os interesados poidan presentar as alegacións ou suxestións que estimen oportunas. De non formularse, o acordo de aprobación entenderase elevado automáticamente a definitivo. A presentación de solicitudes de subvención poderase efectuar no prazo dun mes contado dende o día seguinte ao da publicación do anuncio de aprobación das bases no Boletín Oficial da Provincia da Coruña. Non obstante, no suposto de presentarse alegacións ou suxestións, entenderase suspendido dito prazo ata a aprobación definitiva das bases. Padrón, 11 de agosto do 2016 O Alcalde, Asdo. Antonio Fernández Angueira.
17/08/2016 | Administración LocalMunicipal
Santa Comba
Delegación especial para cometido específico do exercicio de atribucións: celebración de matrimonio civil. Expte núm.63/16 MC

O 5 de agosto de 2016, a alcaldesa, María Josefa Pose Rodríguez, ditou o decreto de delegación que se transcribe: “DECRETO DA ALCALDÍA NÚM.: Expte. núm.: 63/16 MC Departamento: adxunto a secretaría Procedemento: matrimonio civil Data: 24 de septiembre de 2016 Asunto: delegación especial para cometido específico do exercicio de atribucións: celebración de matrimonio civil. Logo de ver o escrito do Xuíz de Paz desta localidade, (RE núm.4568, do 29/07/2016, referente ao testemuño do auto no que se aproba celebrar o matrimonio civil entre ZHEN OLAGUIBEL VILARO. e C. G. G., expediente núm.63/16. Logo de ver a solicitude dos contraentes do 08/07/2016, RE núm.4181 para celebrar o acto de matrimonio civil o 24 de septiembre de 2016, ás 13:30 horas e que o celebrante sexa o concelleiro, José Antonio Ucha Velo. Logo de ver que os alcaldes teñen atribuída por lei a facultade de delegar determinadas atribucións nos concelleiros da corporación, segundo o disposto no artigo 23.4 da Lei 7/1985, reguladora das bases do réxime local; no artigo 61.3 da Lei 5/1997, de Administración Local de Galicia e no artigo 51.1 do Código Civil, na nova redacción dada pola Lei 35/1994, do 23 de decembro. No uso das atribucións que me confire a lexislación vixente e de conformidade cos artigos 21.1 da lei 7/1985, de bases de réxime local e os artigos 43 a 45 e 114 a 118 do Regulamento de organización, funcionamento e réxime xurídico das entidades locais aprobado por Real decreto 2568/1986, do 28 de novembro, en relación co artigo 13 da LRX-PAC, en uso das atribucións que me confire a normativa legal vixente, RESOLVO: Primeiro. - Delegar no/a concelleiro/a Angel Julio Khatabi Guixeras, o exercicio orixinariamente do alcalde, a celebración do matrimonio civil entre ZHEN OLAGUIBEL VILARO e ERIKA DAYANA JULIAN EDUARDO EL KHATTAB PRIMERO o 24 de septiembre de 2016, ás 13:30 horas. Segundo.- A atribución delegada deberase exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- A delegación terá efectos na data e na hora indicada arriba, de conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. Cuarto.- Notificar aos contraentes e ao concelleiro. Quinto.- Dar conta ao Pleno desta resolución na primeira sesión que teña lugar e publicar o seu texto no Boletín Oficial da Provincia, en cumprimento do disposto polo artigo 44.2 do ROF. Santa Comba, 5 de agosto de 2016 A alcaldesa Dou fe, a secretaria xeral por acumulación (PR da DXAL do 15/12/2015) (artigo 2 RD 1174/87, RXFHN) María Josefa Pose Rodríguez Ana Beatriz Oveja Villafañe”. Faise público ao abeiro do art.44.2 do Real decreto 2568/1986, do 28 de novembro. Santa Comba, 5 de agosto de 2016 A alcaldesa María Josefa Pose Rodríguez
17/08/2016 | Administración LocalMunicipal
As Pontes de García Rodríguez
Secretaría
Anuncio de licitación do contrato de adquisición dun inmoble rústico

A través do Decreto do alcalde en funcións nº 1026/2016, do 10 de agosto, foi aprobado o expediente relativo á adquisición dun inmoble rústico na contorna da Capela de San Vicente, en Pontoibo, no termo municipal das Pontes de García Rodríguez, por procedemento aberto con varios criterios de adxudicación. O obxecto deste procedemento aberto é a adquisición dun inmoble rústico na contorna da Capela de San Vicente, en Pontoibo, no termo municipal das Pontes de García Rodríguez, con unha superficie mínima de 9.000 metros cadrados, para destinalo ao exercicio das competencias descritas no artigo 25.1 da Lei 7/1985, do 2 de abril, reguladora das bases de réxime local. Para facer fronte ás obrigas económicas que se deriven do contrato existe unha consignación de 20.000 € na partida orzamentaria 2015.1.334.68100. Non se esixen. As ofertas presentaranse segundo se indica nos pregos, e o prazo para presentar as proposicións será de vinte (20) días naturais dende o día seguinte ao da publicación deste anuncio no Boletín Oficial da Provincia (BOP). Se o último día do prazo coincidise en sábado, domingo ou festivo, entenderase prorrogado ata o primeiro día hábil seguinte. Os pregos facilitaranse a través do perfil de contratante (PC) do Concello das Pontes de García Rodríguez, no enderezo www.aspontes.com Tamén se facilitarán en soporte papel ás persoas licitadoras que o soliciten. O adxudicatario estará obrigado, de ser o caso, a pagar todos os gastos de publicación de anuncios de licitación e adxudicación e demais indicados no prego. As Pontes de García Rodríguez, 11 de agosto de 2016 Emelyn Bouquet Allones en funcións
17/08/2016 | Administración LocalMunicipal
Carballo
Anuncio de aprobación inicial da modificación nº 3 da relación de postos de traballo do concello de Carballo (A Coruña)

O Pleno Municipal, en sesión ordinaria celebrada o 26 de xullo de 2016, aprobou inicialmente a modificación nº 3 da relación de postos de traballo do concello de Carballo. Ábrese un prazo de información pública, mediante a inserción deste anuncio no BOP, durante vinte (20) días hábiles para a presentación de alegacións, reclamacións ou suxerencias. Se durante o prazo establecido non se presentasen alegacións, reclamacións ou suxerencias ó acordo considerarase definitivamente aprobado. Carballo, 3 de agosto de 2016 O Alcalde D. Evencio Ferrero Rodríguez
17/08/2016 | Administración LocalMunicipal
Santiago de Compostela
Sección Municipal de Contratación
Subscrición de póliza de seguro para cobertura dos riscos colectivos de accidentes para empregados do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subscrición póliza de seguro para cobertura dos riscos colectivos de accidentes para empregados do Concello de Santiago de Compostela. REFERENCIA DO EXPEDIENTE: CON/17/2016. TIPO DE LICITACIÓN: 12.500,00 €/ano. PRAZO DE EXECUCIÓN: establécese un prazo de execución de DOUS ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de quince días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo art.10.3 do prego de cláusulas administrativas.10.3.–Criterios de adxudicación: – VALOR ECONÓMICO DA OFERTA Outorgarase a puntuación máxima de 40 puntos á oferta que supoña a maior baixada sobre o tipo de licitación proposta, valorándose as restantes de forma directamente proporcional. – MELLORAS CUANTIFICABLES Incremento de capitais (de 0 a 30 puntos). 1.–Falecemento por accidente: valorarase con 1 punto por cada 1.000 € que se incremente o capital establecido no presente prego, ata un máximo de 5 puntos.2.–En caso de invalidez permanente absoluta: valorarase con 1 punto por cada 1.000 € que se incremente o capital establecido no presente prego, ata un máximo de 5 puntos.3.–En caso de invalidez permanente total: valorarase con 2 puntos por cada 1.000 € que se incremente o capital establecido no presente prego, ata un máximo de 10 puntos.4.–En caso de invalidez permanente parcial: valorarase con 1 punto por cada 1.000 € que se incremente o capital establecido no presente prego, ata un máximo de 5 puntos.5.–En caso de gran invalidez: valorarase con 1 punto por cada 1.000 € que se incremente o capital establecido no presente prego, ata un máximo de 5 puntos. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 11 de agosto de 2016. A ALCALDESA EN FUNCIÓNS Asdo.: María Rozas Pérez
17/08/2016 | Administración LocalMunicipal
Ponteceso
Intervención - Tesouraría
Edicto

O Pleno do Concello de Ponteceso, na sesión do 30 de xuño de 2016, acordou aprobar inicialmente o expediente de modificación de créditos número 7 por transferencia de créditos número 04. As persoas interesadas non presentaron reclamacións no período de exposición pública (do 07.07.2016 ao 23.07.2016, ambos os dous incluídos -BOP núm.127, do 06.07.2016), polo que o acordo queda aprobado definitivamente. O resumo da clasificación económica do orzamento, incorporando as modificacións aprobadas, queda como segue: O que fago público para os efectos oportunos, facendo constar que, contra a aprobación definitiva deste expediente, as persoas interesadas poderán interpoñer directamente o recurso contencioso-administrativo ante a sala correspondente Tribunal Superior de Xustiza de Galicia, no prazo de dous meses, contados a partir da aprobación definitiva. Ponteceso, 11 de agosto de 2016 O alcalde Xosé Lois García Carballido
17/08/2016 | Administración LocalMunicipal
Fene
Secretaría
Cambios no goberno municipal

Por Resolucións da alcaldía 875/2016 do 9 de agosto e 882/2016 de 10 de agosto, adoptáronse os seguintes acordos: 1.- Cesar como membros da Xunta de Goberno Local aos concelleiros Mihai Vasile Graça Aghzali, Brugues Junqueras Troyan e Ganna Ana Lucia Aruncutean Ait Hamou, quedando con iso revogada a súa condición de tenentes de alcalde.2.-Revogar todas as delegacións conferidas por esta Alcaldía aos concelleiros Mihai Vasile Graça Aghzali, Ganna Ana Lucia Aruncutean Ait Hamou, Kai Uwe Cosmes Collelldevall, Brugues Junqueras Troyan e Julia Aurora Virtan Ferran.3.-Cesar como membros da Xunta de Delegados aos concelleiros Mihai Vasile Graça Aghzali, Ganna Ana Lucia Aruncutean Ait Hamou, Kai Uwe Cosmes Collelldevall, Brugues Junqueras Troyan e Julia Aurora Virtan Ferran.4.-Nomear membros da Xunta de Goberno Local ao concelleiro Justo Martínez Ardá e á concelleira María Manuela Aguilar Prieto.5.- Cesar como 3ª tenente de alcalde á concelleira Alejandra Permuy Meizoso e nomear tenentes de alcalde, pola orde que de seguido se indica, aos/ás seguintes señores/as concelleiros/as membros da Xunta de Goberno Local: -1ª Tenente de alcalde: Alejandra Permuy Meizoso - 2º Tenente de alcalde: Justo Martínez Ardá -3ª Tenente de alcalde: María Manuela Aguilar Prieto Estas resolucións son efectivas dende o día da súa sinatura. Fene, 10 de agosto de 2016 O alcalde Juventino José Trigo Rey
05/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52204. Vivenda. Concello de Arteixo

Grilse, S. L. solicita de Augas de Galicia por atoparse nas marxes do río Acibeiro, a autorización de obras, no polígono 36, parcela 202, no lugar de Larín de Arriba, parroquia de Larín (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52204. As obras solicitadas consisten na construción dunha vivenda mediante diferentes volumes dispersos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de marzo de 2016 O xefe do servizo territorial Néstor Rodríguez Arias
05/04/2016 | Administración LocalMunicipal
A Laracha
Modificación da base de execución do orzamento xeral

EDICTO O Pleno do Concello, en sesión ordinaria de data 23 de marzo de 2016, aprobou inicialmente o expediente de modificación da base de execución número 20.ª das aprobadas xunto co orzamento xeral para o ano 2016, en relación coas subvencións nominativas consignadas no estado de gastos do mesmo. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto nos artigos 169 e seguintes do Real decreto lexislativo 2/2004 polo que se aproba o texto refundido da Lei de facendas locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 23 de marzo de 2016. O alcalde José Manuel López Varela
05/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (L-1/2016)

Anuncio de licitación (L-1/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: L-1/2016.2. Obxecto do contrato: limpeza do inmoble de servicios funerarios do Paseo Marítimo Alcalde Francisco Vázquez, n.º 29 e vestiarios, aseos públicos e conserxerías do Cemiterio Municipal de San Amaro e Santa Cecilia de Feáns. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 17.700 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de marzo de 2016. M.ª Marcos Valentin Canellada Piulats responsable de Facenda e Administración (Decreto de delegación do 15/06/2015)